Die huisies word omring deur die voetheuwels van die Swartberg – om hier uit te kom, ry jy met ’n kronkelende grondpadpas en die enigste verkeer wat verbykom is bokke, koeie en elke nou en dan ’n kind met ’n draadkarretjie. Hier’s ’n piekniekplek langs die Gamkarivier net vir Matjiesvlei-gaste) en maak jou reg vir ’n ordentlike uitspansessie.
Die Stalle (slaapplek vir ses) en Bokwagtershuis (slaapplek vir ses) is altwee in die hartjie van die vallei naby die plaasdam, met 360 grade-uitsigte, en puik braaiplekke en stoepe. Middelplaas (slaapplek vir vier) is 2 km weg op die oewer van die Gamkarivier.
As jy van Ladismith af kom met die R62, draai links 2 km ná jy oor die Gamkarivier gery het (5,5 km voor Calitzdorp). Van hier af is dit nog 7 km tot by ’n T-aansluiting: Draai regs vir Die Stalle en Die Bokwagtershuis en links vir die ander huisie.